## Pravilnik o uvjetima kojima moraju udovoljavati ovlašteni mjeriteljski laboratoriji

### NN 40/2003 (15.3.2003.), Pravilnik o uvjetima kojima moraju udovoljavati ovlašteni mjeriteljski laboratoriji

# DRŽAVNI ZAVOD ZA NORMIZACIJU I MJERITELJSTVO

535

Na
temelju članka 14. Zakona o mjeriteljskoj djelatnosti (»Narodne novine« br.
11/94), ravnatelj Državnog zavoda za normizaciju i mjeriteljstvo donosi

## PRAVILNIK

o uvjetima kojima moraju udovoljavati ovlaŠteni mjeriteljski laboratoriji

Članak
1.

Ovim
pravilnikom propisuju se uvjeti kojima moraju udovoljavati ovlašteni
mjeriteljski laboratoriji (u daljnjemu tekstu: laboratorij) za ispitivanje i
ovjeravanje etalona i mjerila.

Članak
2.

Pod
laboratorijem, u smislu ovog pravilnika, podrazumijeva se pravna osoba ili dio
pravne osobe koja se bavi ispitivanjem i ovjeravanjem mjerila.

Članak
3.

Laboratorij
mora udovoljiti općim zahtjevima koji se odnose na upravljanje, a koji su određeni
točkom 4. norme HRN EN ISO/IEC 17025, Opći zahtjevi za osposobljenost ispitnih
i mjeritelj­skih laboratorija (u daljnjemu tekstu: norma) i tehničkim
zahtjevima koji su određeni točkom 5. norme.

Članak
4.

Laboratoriji
za ovjeravanje određene vrste mjerila u pogledu broja djelatnika, njihove stručne
osposobljenosti, prostorija, mjerne opreme i radnih uvjeta za ovjeravanje
moraju udovoljavati uvjetima propisanim posebnim pravilnikom za potvrđeni mjeri­telj­ski
laboratorij za ovjeravanje ove vrste mjerila.

Članak
5.

Laboratorij
mora imati stalno zaposlena najmanje dva radnika.

Radnici
laboratorija koji obavljaju ovjeravanje mjerila moraju imati položen ispit za
ovjeravanje mjerila prema programu koji propisuje ravnatelj Državnog zavoda za
normizaciju i mjeriteljstvo (u daljnjemu tekstu: Zavod).

Članak
6.

Laboratorij
tijekom valjanosti ovlaštenja mora:

1.
zadovoljavati propisane uvjete

2.
obavljati ovjeravanja mjerila koja imaju valjano tipno odobrenje

3.
obavijestiti Zavod o svakoj promjeni koja bi mogla utjecati na osposobljenost
laboratorija u pogledu udovoljavanja propisanim uvjetima

4.
mjesečno izvještavati Zavod o obavljenim ovjeravanjima mjerila.

Članak
7.

Laboratoriju
koji zadovoljava propisane uvjete izdaje se rješenje koje vrijedi 3 (tri) godine.

Članak
8.

Rješenja
o ovlaštenju laboratoriju donesena prije stupanja na snagu ovog pravilnika
vrijede do 31. prosinca 2003.

Članak
9.

Danom
stupanja na snagu ovoga pravilnika prestaje važiti Pravilnik o uvjetima za ovlaštene
mjeriteljske laboratorije i načinu njihovoga rada (»Narodne novine« br. 35/01 i
60/01), Pravilnik o općim uvjetima koje moraju zadovoljiti ovlašteni
mjeriteljski laboratoriji i načinu provedbe postupka ovlašćivanja (»Narodne
novine« br. 17/99) i Pravilnik o uvjetima što im u pogledu stručne spreme
radnika, opreme i prostorija moraju udovoljavati organizacije kojima je
povjeren pregled radnih etalona i mjerila (»Sl. list SFRJ« br. 26/84 i »Narodne
novine« br. 53/91).

Članak
10.

Ovaj
pravilnik stupa na snagu osmoga dana od dana objave u »Narodnim novinama«.

Klasa:
011-02/03-04/1
Urbroj: 558-03/6-03-1
Zagreb, 5. ožujka 2003.

Ravnatelj
Državnog zavoda za normizaciju
i mjeriteljstvo
**dr. sc. Jakša Topić, dipl. ing.,** v. r.

Pravilnik, NN 40/2003-535